Μετά την ανάθεση των 25 χιλιάδες ευρώ + ΦΠΑ για τα ημερολόγια της Περιφέρειας, στην Ελευθερία της Λάρισας και τα 31 χιλιάδες ευρώ για δύο ημέρες που δαπανά με γαλαντομία για το Αναπτυξιακό Συνέδριο που συνδιοργανώνει πάλι με την Ελευθερία για την προμήθεια γιγαντοοθόνης (όπου θα προβληθεί το έργο της Περιφέρειας), ηχητικής κάλυψης, φωτογραφιών, video κατασκευής σποτ για αυτήν ( που όμως δεν προβλήθηκαν) & δώρα για δημόσιες σχέσεις… ο Περιφερειάρχης Κ.Αγοραστός όπως αποκαλύπτουμε σήμερα, έχει αναθέσει νόμιμα το τελευταίο τρίμηνο στον δημοσιογράφο & Δ/ντη της TRT Σωτήρη Πολύζο εργασίες ύψους 8,5 χιλιάδων ευρώ, με τελευταία αυτή της επιμέλειας του Ημερολογίου της Περιφέρειας που εκτυπώνει η Ελευθερία, ύψους 3χιλιαδων ευρώ.

Το ποσό των 8,5 χιλιάδων ευρώ ως αμοιβή για τις εργασίες που έχει αναθέσει ο Περιφερειάρχης στον Δ/ντη της τηλεόρασης της TRT, μολονότι είναι καθ’ όλα νόμιμο, τίθεται το ερώτημα εάν είναι και ηθικό. Και εν πάση περίπτωση η επαγγελματική δραστηριότητα του εν λόγω δημοσιογράφου θα ήταν τελείως αδιάφορη δημοσιογραφικά, εάν οι αμοιβές του δεν είχαν συχνότητα τους τρεις τελευταίους μήνες υψους 8,5 χιλιάδων και εάν ο ίδιος δεν επιφύλασσε στις συνεχόμενες συνεντεύξεις του Περιφερειάρχη στην εκπομπή του εντός και εκτός Ελλάδος, τον ρόλο του “αγιογράφου” της πολιτικής προσωπικότητας & παρουσίας του κ. Αγοραστού, αλλά και της συστηματικής επικοινωνίας-προπαγάνδας του έργου της Περιφέρειας από την TRT. Πρέπει βεβαίως να επισημανθεί ότι η πολιτική υποστήριξη οποιουδήποτε είναι δικαίωμα απαράβατο για όλους. Εάν αυτό λοιπόν στην περίπτωσή μας συνέβαινε χωρίς να υφίσταται ζήτημα αμοιβών σε αναθέσεις έργου που δεν είναι συνήθεις για ένα ΜΜΕ ή δημοσιογράφο από την Περιφέρεια, το όλο ζήτημα απλώς θα ήταν η πολιτική οπτική και η γραμμή του μέσου ως προς το έργο της Περιφέρειας και όχι η ηθική του δημοσιογραφικά και πολιτικά διάσταση.

Το ερώτημα που τίθεται λοιπόν για τον Περιφερειάρχη Θεσσαλίας είναι ξεκάθαρο: Χρησιμοποιεί τα χρήματα για την προβολή του ΠΕΠ Θεσσαλίας για την δημιουργία μη θεμιτών ηθικά προνομιακών σχέσεων με ΜΜΕ και δημοσιογράφους, προκειμένου η κριτική τους σε αυτόν να λαμβάνει υπόψη και τις άλλες επαγγελματικές τους δραστηριότητες με την Περιφέρεια Θεσσαλίας; Είναι ηθικό και σωστό αυτό όταν η Περιφέρεια παρουσιάζει εικόνα πρωτοπορίας, ενώ βρίσκεται στην προτελευταία θέση στις Περιφέρειες της χώρας στην απορρόφηση του ΕΣΠΑ, στο 5,5 % στον τομέα του Πολιτισμού και πολύ χαμηλά στην έρευνα και την καινοτομία; Ο Κ.Αγοραστός μετά από δέκα χρόνια στην εξουσία προσπαθεί να δημιουργήσει με χρήματα του ΠΕΠ επικονωνιακό καθεστώς πρόθυμων με οικονομικά ανταλλάγματα στα ΜΜΕ της Περιφέρειας;

Μία από τις τρεις αποφάσεις των τελευταίων μηνών

Πηγή: istigmes.gr